હિંમતદાદાએ એક નાનકડી વાર્તા મને કહી: બેટા, અમે નાના હતા ત્યારે અમારા ગામડામાં એક ટીલિયો ઘેટો એક ભરવાડ પાસે હતો. બીજાં ચાલીસ ઘેટાંમાં આ ટીલિયો એનો મોભી અને ટૂંકમાં દેખાવડો હતો. એક રાતે ચોર આવીને આ ભરવાડનાં ચાલીસેચાલીસ ઘેટાં ચોરી ગયા. બીજે દી ભરવાડે ગામમાં શોધખોળ શરૂ કરી અને સાથોસાથ મેલડીમાને પ્રાર્થના કરી અને માનતા પણ માની કે જો મારાં ચાલીસ ઘેટાં મને પાછાં મળી જશે તો માતાજીને ટીલિયો વધેરી દઈશ. બીજી બાજુ ઓલા ચોરે પણ માનતા માની કે જો અમારી ચોરી પકડાશે નહીં અને અમે હેમખેમ બચી જાશું તો માતાજીને આ ટીલિયો વધેરી દેશું (બલિ ચડાવી દેશું).